Marja de victorie a lui Putin este cea mai mare de până acum, depăşind cifra de 76,7% din 2018.
Putin a candidat împotriva a trei candidaţi din partide care nu i-au criticat guvernarea şi nici invazia sa în Ucraina.
Rusia a fost marcată de proteste la secţiile de votare duminică, în ultima zi a scrutinului, în cadrul alegerilor menite să prelungească îndelungata perioadă la putere a preşedintelui rus Vladmir Putin.
Casa Albă a trasmis că alegerile din Rusia nu au fost "în mod evident nici libere, nici corecte", având în vedere modul în care Putin şi-a întemniţat adversarii şi i-a împiedicat pe alţii să candideze împotriva sa.
(sursa: Mediafax)